Uhaku karstiala
Uhaku karstiala asub Ida-Viru maakonnas Lüganuse vallas, jäädes Purtse ja Erra jõe vahele. Karstialal neeldub Erra jõgi, voolates salajõena Purtse jõe oru aladele, kus allikatena avaneb. Maa-aluse jõe vooluhulk on kuni 1300 l/s, allikate koguvooluhulk 300 l/s. Erra jõe sängis on hulgaliselt karstilehtreid, neist suurim on Suurhaud. Suurvee korral, kui Suurhaud "ajab üle" moodustub 1,5-meetrine Uhaku juga, mis mööda Erra jõe sängi suubub Purtse jõkke. Karstiala kaitseks loodi 1959. aastal Uhaku karstikaitseala (pindala 33 ha).